Niccolò Campriani

Niccolò Campriani (født 6. november 1987) er en italiensk skytter som deltar i øvelsene 10 m luftrifle og 50 m rifle liggende og helmatch.

Campriani deltok første gang i OL i Beijing, der hans beste øvelse var 10 m luftrifle hvor han ble nr. 12. Han deltok også i 50 m rifle helmatch og 60 skudd liggende.

Året etter ble han Europamester i 10 m luftrifle under EM i Praha. Deretter fortsatte han og tok VM-tittelen i samme øvelse i München i 2010. Samtidig ble han den første utøveren som kvalifiserte seg til London-OL. Campriani tok ledelsen med 599 poeng sammen med rumenske Alin Moldoveanu under den innledende skytingen i 10 m luftrifle i Sommer-OL 2012 i London. I finalen vekslet de på å lede, men til slutt var det Moldoveanu som trakk det lengste strået og tok gullet 0,6 poeng foran Campriani som endte med sølvmedaljen. I helmatchen derimot var Campriani utilnærmelig med ny olympisk rekord og 1180 i innledende skyting. Han hadde 8 poeng å gå på til nestemann før finalen, og vant med 1278,5 poeng som også er ny olympisk rekord.
Han ble olympisk mester i Rio de Janeiro på 10 meter luftrifle i 2016.

 Referanser 
http://nrk.no/ol2012/nyheter/slik-forklarer-han-milimetermissene-1.8262888 Slik forklarer han millimetermissene
https://archive.today/20121210042024/www.london2012.com/news/articles/moldoveanu-takes-10m-air-rifle-gold.html Moldoveanu takes 10m Air Rifle gold
https://archive.today/20130103203150/www.london2012.com/news/articles/rifle-gold-for-campriani.html Rifle gold for Camriani
http://www.bbc.co.uk/sport/0/olympics/18908172 Olympics shooting: Italy's Niccolo Campriani wins gold

 Eksterne lenker 

 Profil på London2012.com
 Profil på BBC Sport Olympics 2012
 Profil på Sports.Yahoo.com
 Profil på www.NBColympics.com

Kategori:Italienske skyttere
Kategori:Olympiske mestere for Italia
Kategori:Olympiske sølvmedaljevinnere for Italia
Kategori:Deltakere for Italia under Sommer-OL 2008
Kategori:Skyttere under Sommer-OL 2008
Kategori:Medaljevinnere under Sommer-OL 2012
Kategori:Deltakere for Italia under Sommer-OL 2012
Kategori:Skyttere under Sommer-OL 2012
Kategori:Deltakere under Europalekene 2015
Kategori:Medaljevinnere under Sommer-OL 2016
Kategori:Deltakere for Italia under Sommer-OL 2016
Kategori:Skyttere under Sommer-OL 2016
Kategori:Fødsler i 1987
Kategori:Olympiske medaljevinnere i skyting